Document ID: 32007D0683

KOMISIJOS SPRENDIMAS
2007 m. spalio 18 d.
patvirtinantis laukinių kiaulių populiacijos klasikinio kiaulių maro likvidavimo tam tikrose Vengrijos teritorijose planą
(Pranešta dokumentu Nr. C(2007) 5053)
(Tekstas autentiškas tik vengrų kalba)
(2007/683/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2001 m. spalio 23 d. Tarybos direktyvą 2001/89/EB dėl Bendrijos klasikinio kiaulių maro kontrolės priemonių (1), ypač į jos 16 straipsnio 1 dalies antrą pastraipą,
kadangi:
(1)
Direktyva 2001/89/EB nustatytos būtiniausios Bendrijos klasikinio kiaulių maro kontrolės priemonės.
(2)
2007 m. sausio mėn. klasikinis kiaulių maras buvo patvirtintas laukinių kiaulių populiacijoje Vengrijoje.
(3)
Atsižvelgdama į epidemiologinę situaciją, Vengrija 2007 m. balandžio 24 d., vadovaudamasi Direktyva 2001/89/EB, Komisijai pateikė laukinių kiaulių populiacijos klasikinio kiaulių maro likvidavimo susijusioje Vengrijos teritorijoje planą.
(4)
Komisija paprašė planą iš dalies pakeisti. Atitinkamai Vengrija iš dalies pakeistą planą pateikė 2007 m. liepos 11 d. Iš dalies pakeistas planas atitinka Direktyvos 2001/89/EB nuostatas, todėl turėtų būti patvirtintas.
(5)
Skaidrumo tikslais šiame sprendime reikėtų nustatyti geografinę Vengrijos teritoriją, kurioje turi būti įgyvendinamas ligos likvidavimo planas.
(6)
Šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Patvirtinamas 2007 m. liepos 11 d. Vengrijos pateiktas laukinių kiaulių populiacijos klasikinio kiaulių maro likvidavimo priede nurodytose teritorijose planas.
2 straipsnis
Vengrija priima įstatymus ir kitus teisės aktus, kurie įgyvendina 1 straipsnyje minėtą planą.
3 straipsnis
Šis sprendimas skirtas Vengrijos Respublikai.
Priimta Briuselyje, 2007 m. spalio 18 d.

Labels: 0
18
20
6